| **Mitrailleuse mle 1931** |
| --- |
|  |
| **Tipas** | kulkosvaidis |
| **Konstruktorius** | pulkininkas *Jean Reibel* |
| **Šalis** | Prancūzija |
| **Sukurtas** | 1931 m. |
| **Gamintas** | *Manufacture d'armes de Châtellerault* |
| **Naudotas** | Antrojo pasaulinio karo metai |
| **Kalibras, mm** | 7,5 |
| **Šovinys, mm** | 7,5×54 mm MAC |
| **Šaudymo sparta, n/min.** | 750 |
| **Svoris, kg** | 11,8 |
| **Ilgis, mm** | 1030 |
| **Vamzdžio ilgis, mm** | 600 |
| **Pradinis greitis, m/s** | 830 (su kulka C) |
| **Mechanizmas** | dujų nukreipimo |
| **Dėtuvė** | 150 šov. būgnas |

**Reibelio kulkosvaidis** (pranc. *mitrailleuse Reibel; Mitrailleuse mle 1931* '1931 m. modelio kulkosvaidis') – 7,5 mm kalibro Prancūzijos kulkosvaidis, naudotas Antrojo pasaulinio karo laikų tankuose ir Mažino linijos įtvirtinimuose.

Konstrukcija
------------

Reibelio kulkosvaidis pertaisomas dujų slėgiu, naudoja 7,5 mm MAS šovinius. Dėtuvė būgninė, talpinanti 150 šovinių. Fortifikacinis variantas turėjo vamzdžius su kitokiomis graižtvomis, pritaikytomis sunkiosioms kulkoms *balle D*.

Kai kurie šio tipo kulkosvaidžiai, naudoti po Antrojo pasaulinio karo, buvo pritaikyti naudoti kaip stoviniai kulkosvaidžiai, su šone tvirtinamomis 36 šovinių dėtuvėmis bei adapteriu kulkosvaidžiui tvirtinti prie amerikietiško trikojo M2 stovo.

Reibelio kulkosvaidžio šovimo mechanizmą varo parako dujų slėgis, jis šauna su atvira spyna, tik serijomis. Jis buvo sukonstruotas perdirbant prancūzišką kulkosvaidį FM 24/29 „Fusil-Mitrailleur", kurio konstruktorius irgi buvo Reibelis. Ilgos eigos dujų stūmoklis yra po vamzdžiu, jis veikia vertikaliai pakreipdamas spynos bloką. Lauko sąlygomis pakeisti vamzdį neįmanoma.

Šoviniai tiekiami iš daugiasluoksnės diskinės dėtuvės, kurioje telpa 150 šovinių, sudedamų kulkomis į disko centrą. Dėtuvės tvirtinamos vertikaliai, prie kulkosvaidžio kairio arba dešinio šono (žiūrint koks variantas). Tūtelės išmetamos tiesiai žemyn, per trumpą kanalą, tvirtinamą prie uokso apačios. Ginklas valdomas pistoletine rankena (išlenkta atgal) ir šautuvišku nuleistuku. Paprastai turi petinę atramą, tvirtinamą prie uokso.

Naudotojai
----------

* Belgija Belgija, naudota lengvuosiuose tankuose AMC 35.
* Bulgarija Bulgarija, naudota lengvuosiuose tankuose Hotchkiss H35.
* Kinijos Respublika Kinijos Respublika, naudota lengvuosiuose tankuose AMR 35.
* Nepriklausoma Kroatijos valstybė, naudota lengvuosiuose tankuose Hotchkiss H35.
* Prancūzija Prancūzija, naudota lengvuosiuose tankuose AMR 33.
* Trečiasis Reichas Trečiasis Reichas, trofėjiniai.
* Vengrija Vengrija, naudota lengvuosiuose tankuose Hotchkiss H35.
* Izraelis Izraelis, naudota lengvuosiuose tankuose Hotchkiss H35.
* Italija Italija, naudota lengvuosiuose tankuose Renault R35.
* Libanas Libanas, naudota lengvuosiuose tankuose Renault R35.
* Lenkija Lenkija, naudota lengvuosiuose tankuose Renault R35.
* Rumunija Rumunija, naudota lengvuosiuose tankuose Renault R35.
* Šveicarija Šveicarija, naudota lengvuosiuose tankuose Renault R35.
* Sirija Sirija, naudota lengvuosiuose tankuose Renault R35.
* Turkija Turkija, naudota lengvuosiuose tankuose Renault R35.
* Jugoslavijos karalystė Jugoslavija, naudota lengvuosiuose tankuose Renault R35.

### Nevalstybinės grupuotės

* Četnikai, naudota lengvuosiuose tankuose Hotchkiss H35.
* Jugoslavijos partizanai, naudota lengvuosiuose tankuose Hotchkiss H35.

Nuorodos
--------

1. ↑   Archyvuota kopija 2010-08-08 iš Wayback Machine projekto.